唐明皇秋夜梧桐雨・黄钟煞
作者：白朴
朝代：元

paragraphs: 顺西风低把纱窗哨，送寒气频将绣户敲。
莫不是天故半人愁闷搅？前度铃声响栈道。
似花奴羯鼓调，如伯牙《水仙操》。
洗黄花润篱落，渍苍苔倒墙角。
渲湖山漱石窍，浸枯荷溢池沼。
沾残蝶粉渐消。
，洒流萤焰不着。
绿窗前促织叫，声相近雁影高。
催邻砧处处捣，助新凉分外早。
斟量来这一宵，雨和人紧厮熬。
伴铜壶点点敲，雨更多泪不少。
雨湿寒梢，泪染龙袍。
不肯相饶。
共隔着一树梧桐直滴到晓。